Diari Oficial de la Generalitat Valenciana


Sumari del DOGV 9466, del 09-11-2022 (2022/9998)

RESOLUCIÓ de 24 d'octubre de 2022, de la Conselleria de Política Territorial, Obres Públiques i Mobilitat, per la qual s'aprova l'actualització del Projecte de servei públic de transport CV-213 (Orihuela- Alacant).
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9466

Data del DOGV
:   09-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9998


Data del document
:   24-10-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * transport urbà

RESOLUCIÓ de 24 d'octubre de 2022, de la Conselleria de Política Territorial, Obres Públiques i Mobilitat, per la qual s'aprova l'actualització del Projecte de servei públic de transport CV-213 (Orihuela- Alacant). [2022/9998]  
Mitjançant la Resolució de data 9 de maig de 2018, el director general d'Obres Públiques, Transport i Mobilitat, en virtut de la delegació de competències de la consellera d'Infraestructures, Territori i Medi Ambient (Resolució d'1 d'agost de 2014, DOGV 7332, 05.08.2014), es va aprovar inicialment el projecte de servei públic de transport CV-213 Orihuela-Alacant, que va ser sotmés a informació pública de conformitat amb el que es disposa en l'article 26 de la Llei 6/2011, d'1 d'abril, de mobilitat de la Comunitat Valenciana (Anunci DOGV 8299, 21.05.2018).  
Analitzades les al·legacions, i en virtut de la delegació de la consellera d'Habitatge, Obres Públiques i Vertebració del Territori (apartat 5.4 de la Resolució de 02.07.2018), el director general d'Obres Públiques, Transport i Mobilitat va dictar la Resolució amb data 25 d'abril de 2019, que eleva a definitiva l'aprovació del projecte de servei públic de transport CV-213 Orihuela-Alacant, d'abril de 2019 (DOGV 8539, 02.05.2019).  
Considerant el que es disposa en l'article 101.7 de la Llei 9/2017, de 8 de novembre, de contractes del sector públic, i el temps transcorregut des de la redacció i l'aprovació del projecte de referència, l'abril de 2021 es va procedir a l'actualització dels costos considerats en aquest. L'actualització del projecte va ser aprovada per la Resolució de 23 d'abril de 2021, de la Conselleria de Política Territorial, Obres Públiques i Mobilitat (DOGV 9075, 04.05.2021).  
Considerant el que es disposa en l'article 109.2 de la Llei 39/2015, d'1 d'octubre, del procediment administratiu comú de les administracions públiques, s'ha procedit a la rectificació d'alguns errors materials detectats en el projecte que es considera imprescindible esmenar abans de la licitació.  
En virtut de tot el que antecedeix i del que determina l'article 134 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, en relació amb l'article 28 de la Llei 5/1983, de 30 de desembre, del Consell, resolc:  
  
Primer  
Aprovar l'actualització del projecte definitiu de servei públic de transport CV-213 Orihuela-Alacant, redactat l'octubre de 2022.  
  
Segon  
Publicar la present resolució en el Diari Oficial de la Generalitat Valenciana. El projecte definitiu actualitzat estarà disponible en la pàgina web de la Conselleria de Política Territorial, Obres Públiques i Mobilitat.  
Contra la present resolució, que posa fi a la via administrativa, es podrà interposar recurs potestatiu de reposició davant de la consellera de Política Territorial, Obres Públiques i Mobilitat en el termini d'un mes comptat des de l'endemà de publicar-se, d'acord amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l'endemà de publicar-se, de conformitat amb el que s'estableix en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que s'utilitze qualsevol altra via impugnatòria que s'estime convenient.  
  
  
València, 24 d'octubre de 2022.- La consellera de Política Territorial, Obres Públiques i Mobilitat, p. d. (ap. 9.4 R 23.07.2019, del conseller, DOGV 26.07.2019), la directora general d'Obres Públiques, Transport i Mobilitat Sostenible: Roser Obrer Marco.